Oikeusministeriö                                            19.05.2009
Pl 25
00023 VALTIONEUVOSTO

UPHILL OY:N LAUSUNTO MAKSUPALVELULAKI EHDOTUKSEEN

Kiitämme Uphill Oy:lle lähettämästänne lausuntopyynnöstä liittyen tulevaan maksupalvelulakiin.

Uphill Oy:n tausta tulee Sonerasta. Mobiilimaksu rakennettin Soneran Mobile Pay yksikössä ja mobiilimaksamista harjoitettiin jo viime vuosituhannella. Vuoden 2002 alusta mobiilimaksupalvelut siirtyivät MBO:n kautta Uphill Oy:lle. Uphill Oy jatkoi tästä mobiilimaksupalveluiden kehittämistä. Uphill Oy:llä on tällä hetkellä n. 500 eri toimijaa mobiilimaksussa. Näemme, että mobiilimaksun murros on alkanut ja ennusteemme ensi vuoden mobiilimaksun kokonaismarkkinoista Uphill Oy:n palveluissa on n. 7 miljoonaa euroa. Ennustamme seuraaville vuosille kasvua n. 30%.

Pyydämme huomioimaan seuraavia kohtia:

Pyydämme kohteliaimmin kansallista lisäaikaa vuoden 2012 loppuun lain soveltamiseen. Perustamme pyyntömme siihen että, Uphill Oy:n liiketoiminta perustuu täysin mobiilimaksamiseen ja mielestämme on kohtuutonta, että saamme kuulla ensimmäisen kerran tulevasta laista 4/2009 Iltasanomista ja myös 24.4.2009 Teidän ystävällisesti lähettämästä lausuntopyynnöstä, jossa laki astuu voimaan ehdotuksen mukaan 1.11.2009.

Lisäksi pyydämme kohteliaimmin loppukäyttäjän mobiilimaksun laskutuksen järjestämiseen omasta ja operaattoreiden puolesta siirtymäaikaa vuoden 2012 loppuun, koska laskutusohjelmien muutokset ovat aina pitkäkestoisia ja vaikeita asioita. 

Lisäksi pyydämme huomioimaan Metsähallituksen mobiilimaksu tarjontaan liittyvän palvelun. Uphill Oy on toteuttanut Metsähallitukselle kalastuslupien ja metsästyslupien mobiilimaksun ja tämä maksutapa on säädetty voimasssa olevaksi Maa- ja Metsätalousministeriön asetuksessa seuraavat kolme vuotta eteenpäin. 

Uphill Oy
Risto Ihalainen ja Aki Peuralahti
p. 0201553070